একপতিপত্নী প্রথার উদ্ভব এবং কেন নারীর জন্য একপতিত্ব বাধ্যতামূলক অথচ পুরুষের বহুপত্নীত্বে বাধার সৃষ্টি হয়নি সে বিষয়ে তিনি ঐতিহাসিক বস্তুবাদী বিশ্লেষণ সহকারে মত দিয়ে বলেন-‘একই ব্যক্তির, মানে এক পুরুষের অধিকারে প্রচুর সম্পত্তি কেন্দ্রীভূত হওয়ার ফলে এবং অপর কাউকে নয়, কেবলমাত্র সে পুরুষের নিজের সন্তানসন্ততিকেই সম্পত্তির উত্তরাধিকার দিয়ে যাবার ইচ্ছা থেকেই এই একপতিপত্নী প্রথা আসে। এই জন্যই নারীর পক্ষেই একপতিত্ব বাধ্যতামূলক, পুরুষের জন্য নয়। অতএব স্ত্রীলোকদের একপতিত্বে পুরুষদের গোপন বা প্রকাশ্য বহুপতিত্ব বাধেনি।’ তিনি আশাপ্রকাশ করেন, সমাজবিপ্লবের মাধ্যমে বর্তমান শ্রেনী বিভাজিত একপতিপত্নী প্রথার অর্থনৈতিক ভিত্তি লোপ পেলে পতিতাবৃত্তি তথা বহুপত্নী প্রথারও লোপ সম্ভবপর হবে। তবে নারী পুরুষের সমমর্যাদা অর্জনের ধারাবাহিক ঐতিহাসিক বিকাশ কিরূপ পরিগ্রহ করবে তা নিয়ে তিনি কোনো ‘গোঁড়াধর্মী’ বা ‘ডগমেটিক’ সিদ্ধান্ত টানেননি।